6 เรื่องราวที่เกี่ยวกับสาวน้อยมหัศจรรย์ พลอยชมพู ไวเกล

หากเรายังจำกันได้ สาวน้อยมหัศจรรย์สุดน่ารัก ที่เป็นลูกครึ่งไทย-เยอรมันคนนี้ เคยโลดแล่นอยู่ในวงการบันเทิงไทยสักพัก และในปัจจุบัน เธอก็ได้ย้ายไปอยู่ประเทศเยอรมันอย่างถาวรแล้ว สำหรับสาวน้อยพลอยชมพู ญาณนีน ไวเกล ซึ่งปัจจุบัน เธอก็ได้เป็นสาวสะพรั่งแล้ว และในวันนี้ พวกเราก็ได้มีเรื่องราวของเธอมาฝากกันค่ะ

ประวัติโดยคร่าวของเธอ

ชื่อที่เราเรียกเธอว่า พลอยชมพู นั้น แท้จริงแล้วเป็นชื่อเล่นของเธอ ซึ่งเธอมีชื่อจริงว่า ญาณนีน ภารวี ไวเกล เธอเป็นลูกครึ่งไทย-เยอรมัน และเธอได้เกิด และศึกษาในประเทศเยอรมนีจนถึงอายุ 10 ปี และหลังจากนั้น เธอและครอบครัวก็ได้ย้ายมาอยู่ประเทศไทย

การเข้าวงการบันเทิงของเธอ

เธอเข้าสู่วงการบันเทิงด้วยการชักชวนของโมเดลลิ่ง และได้มีผลงานโฆษณาบ้าง จนเธอได้มีความสนใจในด้านการร้องเพลง และได้มีผลงานชิ้นแรกที่ทำให้เธอเป็นที่รู้จัก คือการได้ร่วมร้องเพลง ไกลแค่ไหนคือใกล้ ของวง Getsunova และหลังจากนั้นเธอก็ได้เข้าเป็นศิลปินฝึกหัดในสังกัด จีเอ็มเอ็ม แกรมมี่